सेंसेक्स: निफ्टी में उठापटक, कैपिटल गुड्स-रीयल्टी चढ़े - Nifty lackluster;capital goods,realty,pharma up | Navbharat Times
ELECTION_TOPBAND_1590529890580
Nifty lackluster;capital goods,realty,pharma up
निफ्टी में उठापटक, कैपिटल गुड्स-रीयल्टी चढ़े
निफ्टी में अब उठापटक देखी जा रही है। दिसंबर सीरीज की एक्सपायरी के चलते निवेशक फ्रेश खरीददारी नहीं कर रहे हैं...
Ethindi.com | Updated: 24 Dec 2013, 11:26:00 AM IST
शेयर बाजारों में मजबूती
निफ्टी में अब उठापटक देखी जा रही है। दिसंबर सीरीज की एक्सपायरी के चलते निवेशक फ्रेश खरीददारी नहीं कर रहे हैं। जानकारों का कहना है कि FII क्रिसमस की छुट्टियों के चलते मार्केट में खास खऱीददारी नहीं करेंगे जिसका असर यह होगा कि शेयर बाजार सुस्त रह सकते हैं। फिलहाल निफ्टी में कैपिटल गुड्स और रीयल्टी के अलावा फार्मा में भी तेजी है।
मोदी लाओ... मार्केट बड़ाओ..
11 बजकर 23 मिनट पर सेंसेक्स 10 अंक गिरकर 21091 पर कारोबार करता देखा जा रहा है जबकि निफ्टी 2 अंक की मामूली तेजी के साथ 6286 पर देखा जा रहा है।
ग्लोबल शेयर मार्केट्स से मिल रहे पॉजिटिव संकेतों के चलते घरेलू शेयर बाजारों में आज फिर हरियाली देखने को मिल रही है। सेंसेक्स करीब 50 अंक चढ़कर ट्रेड कर रहा है जबकि निफ्टी 6300 के इर्द-गिर्द देखा जा रहा है। अरबिन्दो फार्मा के शेयरों में 3.69 फीसदी बढ़त देखने को मिल रही है। वहीं टाटा पावर और जिंदल स्टील के शेयर ढलान पर हैं।
सुबह 9 बजकर 16 मिनट पर बॉम्बे स्टॉक एक्सचेंज का बेंचमार्क इंडेक्स सेंसेक्स 0.23 फीसदी यानी 48.51 अंक चढ़कर 21,149.54 के स्तर पर कारोबार करता देखा गया जबकि नैशनल स्टॉक एक्सचेंज का इंडेक्स निफ्टी 0.16 फीसदी यानी 10.25 अंक चढ़कर 6,284.50 के स्तर पर कारोबार करता देखा गया।
बॉम्बे स्टॉक एक्सचेंज के इन स्टॉक्स में जबरदस्त तेजी देखने को मिल रही है: जीएमआर इंफ्रा, पीपावाव डिफेंस और इंजिनियर्स इंडिया जबकि इन स्टॉक्स में तेज गिरावट है: हिन्दुस्तान जिंक, थर्मेक्स और बजाज फिनरिजर्व।
बॉम्बे स्टॉक एक्सचेंज के मिड कैप स्टॉक्स में 0.50 फीसदी जबकि स्मॉल कैप में 0.48 फीसदी की तेजी दर्ज की जा रही है।
डॉलर के मुकाबले रुपए में आज भी मजबूती है। डॉलर के मुकाबले रुपया 12 पैसे की बढ़त के साथ 61.83 पर खुला है। सोमवार को यह 61.95 पर बंद हुआ था।
पिछला सेशन लाल निशान पर लेकिन मजबूती के साथ बंद
शेयर मार्केट सोमवार को मजबूती के साथ बंद हुआ। विदेशी फंडों की खरीदारी से दोनों अहम इंडेक्स में तेजी आई। हालांकि इंफोसिस की कमजोरी से इंडेक्स की बढ़त थोड़ी कम हो गई। बीएसई सेंसेक्स 21 पॉइंट यानी 0.10 फीसदी गिरावट के साथ 21,101 रुपये पर बंद हुआ। लेकिन यह अब भी 21,000 के सायकोलॉजिकल लेवल से ऊपर है। एनएसई निफ्टी 10 पॉइंट यानी 0.16 फीसदी चढ़कर 6284 पॉइंट पर रहा। एफआईआई ने अमेरिकी फेडरल रिजर्व के टेपरिंग शुरू करने के ऐलान के बाद सोमवार को लगातार तीसरे दिन 135 करोड़ रुपये के शेयर खरीदे।
Web Title Nifty lackluster;capital goods,realty,pharma up(News in Hindi from Navbharat Times , TIL Network)